CELEX: 32016D1138
Language: hu
Date: 2016-07-11 00:00:00
Title: A Bizottság (EU) 2016/1138 végrehajtási határozata (2016. július 11.) a halászattal kapcsolatos információkra vonatkozó UN/CEFACT szabványon alapuló formátumok módosításáról (az értesítés a C(2016) 4226. számú dokumentummal történt)

13.7.2016   
            
            
               HU
            
            
               Az Európai Unió Hivatalos Lapja
            
            
               L 188/26
            
         A BIZOTTSÁG (EU) 2016/1138 VÉGREHAJTÁSI HATÁROZATA
   (2016. július 11.)
   a halászattal kapcsolatos információkra vonatkozó UN/CEFACT szabványon alapuló formátumok módosításáról
   
      
         (az értesítés a C(2016) 4226. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös halászati politika szabályainak betartását biztosító közösségi ellenőrző rendszer létrehozásáról, a 847/96/EK, a 2371/2002/EK, a 811/2004/EK, a 768/2005/EK, a 2115/2005/EK, a 2166/2005/EK, a 388/2006/EK, az 509/2007/EK, a 676/2007/EK, az 1098/2007/EK, az 1300/2008/EK és az 1342/2008/EK rendelet módosításáról, valamint a 2847/93/EGK, az 1627/94/EK és az 1966/2006/EK rendelet hatályon kívül helyezéséről szóló, 2009. november 20-i 1224/2009/EK tanácsi rendeletre (1) és különösen annak 111. és 116. cikkére,
   tekintettel a közös halászati politika szabályainak betartását biztosító közösségi ellenőrző rendszer létrehozásáról szóló 1224/2009/EK tanácsi rendelet végrehajtására vonatkozó részletes szabályok megállapításáról szóló, 2011. április 8-i 404/2011/EU bizottsági végrehajtási rendeletre (2) és különösen annak 146j. cikkére,
   mivel:
   
               (1)
            
            
               Az ENSZ által létrehozott, a kereskedelem elősegítésével és elektronikus üzletvitellel foglalkozó központ (UN/CEFACT) 2016. április 25. és 29. között megrendezett 27. fórumán a halászattal kapcsolatos információkra vonatkozó szabványt (FLUX) fogadott el. A nemzetközi szabványnak való megfelelés érdekében módosítani kell az Európai Unió elektronikus jelentéstételi rendszerét (ERS).
            
         
               (2)
            
            
               A 404/2011/EU végrehajtási rendelet 146c. cikke előírja, hogy a halászattal kapcsolatos információk cseréjének ezen az UN/CEFACT szabványon kell alapulnia.
            
         
               (3)
            
            
               Az elektronikus adatcseréhez alkalmazandó módosított XML formátumok és végrehajtási dokumentumok megtalálhatók az Európai Bizottság halászati weboldalának Master Data Register oldalán (3).
            
         
               (4)
            
            
               A halászati ellenőrzési szakértői csoport elektronikus rögzítési és jelentőrendszerrel (ERS) és adatgazdálkodással foglalkozó munkacsoportjának ülésein a tagállamok tanácsot nyújtottak arról, hogy mennyi idő szükséges a módosított formátum végrehajtásához. A munkacsoport tanácsait figyelembe vették. E határozat rendelkezéseit a tagállamokkal egyetértésben állapították meg,
            
         ELFOGADTA EZT A HATÁROZATOT:
   1. cikk
   A műholdas hajómegfigyelési rendszer adatainak cseréje
   (1)   2016. november 1-jétől a 404/2011/EU végrehajtási rendelet 146f. cikkében említett műholdas hajómegfigyelési rendszer adatainak közléséhez alkalmazott formátum és a vonatkozó végrehajtási dokumentumok a FLUX-P1000/P1000-07 szabványban foglaltak szerint módosulnak: a Hajók helyzetmeghatározása doménmeghatározást közzéteszik az Európai Bizottság halászati weboldalának Master Data Register oldalán.
   (2)   A lobogó szerinti tagállamok rendszereinek 2017. július 1-jétől képeseknek kell lenniük arra, hogy a 404/2011/EU végrehajtási rendelet 146f. cikkének (3) bekezdésében említett műholdas hajómegfigyelési rendszer adatai iránti kérésekre az e cikk (1) bekezdése értelmében módosított formátumban válaszoljanak.
   2. cikk
   A halászati tevékenységekre vonatkozó adatok cseréje
   (1)   2017. november 1-jétől a 404/2011/EU végrehajtási rendelet 146 g. cikkében említett halászati tevékenységekre vonatkozó adatok cseréjéhez alkalmazott formátum és a vonatkozó végrehajtási dokumentumok a FLUX-P1000/P1000-03 szabványban foglaltak szerint módosulnak: a Halászati tevékenység doménmeghatározást közzéteszik az Európai Bizottság halászati weboldalának Master Data Register oldalán.
   (2)   A lobogó szerinti tagállamok rendszereinek képeseknek kell lenniük arra, hogy a 2017. november 1-je után induló halászati utak tekintetében a 404/2011/EU végrehajtási rendelet 146 g. cikkének (2) bekezdésében említetteknek megfelelően halászati tevékenységgel kapcsolatos üzeneteket UN/CEFACT P1000-3 formátumban küldjenek, illetve, hogy a halászati tevékenységekre vonatkozó adatkérésekre ilyen formátumban válaszoljanak.
   3. cikk
   Az értékesítésre vonatkozó adatok cseréje
   (1)   2017. november 1-jétől a 404/2011/EU végrehajtási rendelet 146h. cikkében említett, értékesítésre vonatkozó adatok cseréjéhez alkalmazott formátum és a vonatkozó végrehajtási dokumentumok a FLUX-P1000/P1000-05 szabványban foglaltak szerint módosulnak: az Értékesítések doménmeghatározást közzéteszik az Európai Bizottság halászati weboldalának Master Data Register oldalán.
   (2)   A lobogó szerinti tagállamok rendszereinek képeseknek kell lenniük arra, hogy a 2017. november 1-je után bonyolított ügyletek tekintetében a 404/2011/EU végrehajtási rendelet 146h. cikkének (3) bekezdésében említett értékesítési bizonylatokkal és átvételi nyilatkozatokkal kapcsolatos üzeneteket UN/CEFACT P1000-5 formátumban küldjenek és az ilyen kérésekre ebben a formátumban válaszoljanak.
   4. cikk
   Az összesített fogási adatok továbbítása
   2017. február 15-től a 404/2011/EU végrehajtási rendelet 146i. cikkében említett összesített fogási adatok továbbításához alkalmazott formátum és a vonatkozó végrehajtási dokumentumok a FLUX-P1000/P1000-12 szabványban foglaltak szerint módosulnak: Az összesített fogási adatokat tartalmazó jelentés doménmeghatározást közzéteszik az Európai Bizottság halászati weboldalának Master Data Register oldalán.
   5. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2016. július 11-én.
      
         
            a Bizottság részéről
         
         
            az elnök
         
         Karmenu VELLA
      
   
   
      (1)  HL L 343., 2009.12.22., 1. o.
   
   
      (2)  HL L 112., 2011.4.30., 1. o.
   
   
      (3)  http://ec.europa.eu/fisheries/cfp/control/codes/index_en.htm.